14. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 27392/863 της 20/25 Απρ. 1963 (ΦΕΚ Β΄ 173) Περί του τρόπου εισπράξεως παρά του Ι.Κ.Α. των υπέρ τρίτων εισφορών κλπ. Έχοντες υπ’ όψιν: 1)Τας διατάξεις του άρθρ. 2 παρ. 2 Νομ. 2855/ 1954, άρθρ. 33 παρ. 1, 2 και 4 Ν.Δ. 2961/1954, άρθρ. 7 Ν.Δ. 3868/1958, άρθρ. 13 παρ. 2 Ν.Δ. 3755/ 1957 και άρθρ. 7 παρ. 4 Ν.Δ. 4104/1960. 2)Τας υπ’ αριθ. 70011/1958, 79801/1958, 73047/ 59, 37041/1959, 52776/1960, 13530/1960 70111/ 1960, 89275/1961 και 29596/1962 αποφάσεις ημών. 3)Την υπ’ αριθ. 1905/1956 απόφασιν της Ολομέλειας του Συμβουλίου της Επικρατείας. 4)Την υπό ημερομηνίαν 22.3.1963 πρότασιν  του Διοικητού του Ιδρύματος Κοινωνικών Ασφαλίσεων, εξ ης διαπιστούται ότι, εκ των κατ’ εφαρμογήν των άνω νομοθετημάτων εισπραττομένων   υπό   του   Ι.Κ.Α.  εσόδων   υπέρ   τρίτων (Αντί για τη σελ.91(δ) Σελ. 91(ε) Τεύχος 1-51 Σελ. 37 Υπαγωγή σε ασφάλιση και είσπραξη εισφορών 15Β.Γ.α.9α-14 εδημιουργήθησαν σοβαραί πρόσθετοι και διαρκούς φύσεως υπηρεσιακοί ανάγκαι, αποφασίζομεν: Κωδικοποιούμεν εις ενιαίον κείμενον τας υπ’ αριθ. 70011/1958, 79801/1958, 73047/1959, 37041/ 1959, 52776/1960, 13530/1960, 70111/1960, 89275/1961 και 29596/1962 αποφάσεις ημών, καθ’ α σημεία και μόνον αναφέρονται αύται εις τα της εισπράξεως υπό του ΙΚΑ επί αποζημιώσει, των πόρων ετέρων Ν.Π.Δ.Δ. ή Οργανισμών Κοιν. Πολιτικής και της καθ’ οιονδήποτε τρόπον χρησιμοποιήσεως των υπηρεσιών αυτού προς εξυπηρέτησιν τούτων και καθορίζομεν συμπληρωματικώς επ’ αυτού τα κάτωθι: 1.Αι εκάστοτε ισχύουσαι εισφοραί υπέρ του Οργανισμού Απασχολήσεως και Ασφαλίσεως Ανεργίας, υπέρ του Διανεμητικού Λογαριασμού Οικογενειακών επιδομάτων μισθωτών, υπέρ του Αυτονόμου Οργανισμού Εργατικής Κατοικίας και του Ειδικού Λογαριασμού χορηγήσεως δώρου εορτών εις εργατοτεχνίτας οικοδόμους, συνεισπράττονται υποχρεωτικώς υπό του ΙΚΑ μετά των υπέρ τούτου τεθεσπισμένων εισφορών. 2.Δια την υπηρεσίαν ταύτην το ΙΚΑ παρακρατεί δ’ έξοδα διοικήσεως και βεβαιώσεως, εκ των υπό των υπηρεσιών αυτού υπέρ των ως άνω Οργανισμών συνεισπραττομένων εισφορών. α)Ποσοστόν 0,50% εκ του αναλογούντος υπέρ του Οργανισμού Εργατικής Κατοικίας ποσού. β)Το 1/13 εκ των εισπραττομένων εισφορών υπέρ του Ειδικού Λογαριασμού χορηγήσεως δώρου εορτών εις εργατοτεχνίτας οικοδόμους. γ)Ποσοστόν 0,25% εκ των ανηκουσών εις τον διανεμητικόν Λογαριασμόν Οικογενειακών Επιδομάτων μισθωτών εισφορών. δ)Ποσοστόν 0,25% επί των εσόδων αναλογούντων εις τους λογαριασμούς Ανεργίας και στρατεύσεως, προς εξίσωσιν τυχόν διαφοράς, συνέπεια της μη απολύτου ταυτότητος των ασφαλιζομένων προσώπων και δι’ έξοδα βεβαιώσεως της εισφοράς. 3.Επί πλέον της εν τη προηγουμένη παραγράφω οριζομένης αποζημιώσεως ο λογ/σμός Ανεργίας και στρατεύσεως καταβάλει εις το ΙΚΑ, μέχρι νεωτέρας αποφάσεως ημών, και ετέραν τοιαύτην εκ 3,75% επί του συνόλου των υπό του τελευταίου τούτου εισπραττομένων εισφορών κλάδων ανεργίας και στρατεύσεως δια την πραγματοποίησιν των παροχών των ως άνω κλάδων υπό των Υπ/μάτων και Παραρτημάτων αυτού εις ας πόλεις δεν υφίστανται ίδιαι του Ο.Α.Α.Α. Υπηρεσίαι. Σελ. 92(ε) Τεύχος 1-51 Σελ. 38 4.Εκ της ως άνω αποζημιώσεως υπέρ του ΙΚΑ δι’ έξοδα διοικήσεως και βεβαιώσεως των υπέρ των ως άνω Οργανισμών εισφορών παρέχονται από της 1ης Απρ. 1963 εις το κάτωθι αναφερόμενον διοικητικόν προσωπικόν του Ιδρύματος Κοιν. Ασφαλίσεων και δ’ όσον χρόνον εξακολουθεί η πρόσθετος εργασία της βεβαιώσεως και εισπράξεως των υπέρ των ως άνω Οργανισμών εισφορών, μηνιαίως τα εξής ποσά: Εις άπαντας τους τακτικούς υπαλλήλους επί βαθμώ Εισηγητού και Γραμματέως α΄ και β΄ δραχ. 300. Εις άπαντας τους τακτικούς υπαλλήλους επί βαθμώ γραφέως α΄ και β΄ δραχ.200. Εις άπαντας τους τακτικούς ταξινόμους, κλητήρας εν γένει και νυκτοφύλακας, ασχέτως βαθμού ή μισθολογικής βαθμίδος δραχ.150. Ειδικά για τη βεβαίωση και είσπραξη των εισφορών υπέρ του ΟΑΕΔ η άνω αποφ. τροποποιήθηκε από την Β1/21/6/1547/28 Αυγ.-16 Σεπτ. 1981 (ΦΕΚ Β΄ 561) αποφ. Υπ. Εργασίας και Κοινωνικών Υπηρεσιών ως εξής: α)Για τη βεβαίωση και είσπραξη των εισφορών υπέρ του Ο.Α.Ε.Δ. των κλάδων Ανεργίας-Στρατεύσεως και Διανεμητικού Λογαριασμού Οικογενειακών Επιδομάτων Μισθωτών (Δ.Λ.Ο.Ε.Μ.) καταβάλλεται στο Ι.Κ.Α. υπό του Ο.Α.Ε.Δ. αποζημίωση ίση προς 3% επί των συνολικών εσόδων των κλάδων αυτών. β)Μέχρις ολοκληρώσεως της αναπτύξεως των Υπηρεσιών του Ο.Α.Ε.Δ. και συστάσεως Υπηρεσιών Ασφαλίσεως και στις υπόλοιπες περιοχές που έχει επεκταθεί η ασφάλιση του Οργανισμού αυτού το Ι.Κ.Α. θα εξακολουθήσεις να πραγματοποιεί τις παροχές του Ο.Α.Ε.Δ. των κλάδων Ανεργίας-Στρατεύσεως καθώς και του Δ.Λ.Ο.Ε.Μ. δια των αντιστοίχων Υπηρεσιών του, χωρίς καμμιά άλλη επιβάρυνση του Ο.Α.Ε.Δ. 